א' רכש מחשב נייח עם אחריות לשלוש שנים. עוד לפני תום תקופת האחריות לוח האם התקלקל. א' פנה לבית העסק טלפונית, אך החנות הגיבה ואמרה כי היא כבר אינה אחראית למוצר הזה מכיוון שהיצרן איננו מייצר כבר חלקי חילוף למחשב הזה ולכן אינם יכולים לסייע בהחלפת לוח האם בלוח אם אחר המתאים למחשב.
א' השיב כי הוא רכש את המוצר מחברה ולא מהיצרן או יבואן ולכן על החברה לעמוד באחריותם ולכבד את תעודת האחריות שהחברה עצמה התחייבה לה והיא להחליף מוצר שאינו תקין בתקופת האחריות.
א' אולץ לנסוע למעבדה בראשל"צ בכדי למסור את המחשב ובתגובה נמסר לא' במעבדה כי הטיפול יערך לפחות חודש כאשר את המחשב שולחים לארה"ב לתיקון. לאחר שבוע הודיע החברה לא' כי היבואן מסרב לקבל את המחשב ולשלוח אותו ליצרן לתיקון ולכן על א' לאסוף את המחשב מהמעבדה כי היא לא תישלח לתיקון.
א' שהתאכזב למשמע אוזניו החליט לא לוותר ופנתה למועצה הישראלית לצרכנות בבקשה שהחברה תיקח אחריות על מחויבותם במעמד הרכישה ותעניק שירות ואחריות מלאה .
תלונתו של א' הגיעה לידי מטפלת בתלונות בתחום מחשבים מטעם המועצה הישראלית לצרכנות ,אשר פנתה למשרדי חברת המחשבים בדרישה לעמוד בהתחייבות של החברה כפי שהיא התחייבה ללקוח וכפי שהחוק הגנת הצרכן מחייב את החברה לעשות כן .
במכשירי חשמל שמחירם מעל 150 ₪, החוק מחייב את העסק למסור לקונים תעודת אחריות, שבה היצרנים או היבואנים מבטיחים את תקינות המכשיר למשך שנה לפחות. במידה ולא ניתן לתקן את המכשיר – על החברה להחליפו במוצר חדש תקין תוך זמן סביר.
כתוצאה מהתערבות נציגת המועצה לצרכנות, החליטה רשת המחשבים להחליף את המחשב ללא עלות, לשביעות רצונו של א'.